  Виталий Пронин Кунмылэн валтӥсь праздникезлы сӥзьыса, 9-тӥ мае Ижын таӵе ужрадъёс ортчозы. 9 часын  Вормон Нуналлы кутскон сётэмын луоз Ялан ӝуась тыл доры сяська тугоко вӧлдонэн.10 часысен  Шор площадетӥ ортчоз Вормонлы сӥзем парад. Отчы пыриськозы военно-патриотической огазеяськонъёс, воинской подразделениос, югдурез утисьёс, элькунысьтымы промышленной предприятиосын ужасьёс.10 час 30 минутысен радъяськоз «Вунонтэм полк». Отчы пыриськыны быгатоз котькуд мылкыд карись, азьло ик куриськон гожтыны кулэ ӧвӧл. Люкаськыны чакламын Удмурт Элькунлэн Данъян пулэз но 2 номеро город больница вискысь кыр интыын.13 часын огдыре вань площадкаосын быдэстозы «Катюша» кырӟанэз.14 часысен 18 часозь Иж тымет дурын шулдыръяськон программа ортчоз, отын ик ГТО-лэсь куронъёссэ быдэстыны луоз, быгатонлыкъёссэ возьматоз «Патриот» клуб, тылпу кысон машинаосын адӟытон радъяськоз.14 часысен 21 часозь  «Пыраклы Россиен» монумент дорын ортчоз элькунысьтымы кырӟась-эктӥсь коллективъёслэн концертсы.15 час 30 минутысен 21 часозь Шор площадьын концерт сётозы элькунысьтымы тодмо коллективъёс.19 час 55 минутысен - шып улон минут.22 часын - фейерверк.Ужрадъёс сярысь тодыны луоз Иж городлэн сайтысьтыз - www.izh.ru УД Туспуктӥз А. Горбунов   Теги: кытынкумар  